CELEX: 32017R0226
Language: lt
Date: 2017-02-07 00:00:00
Title: 2017 m. vasario 7 d. Komisijos įgyvendinimo reglamentas (ES) 2017/226 dėl tam tikrų prekių klasifikavimo Kombinuotojoje nomenklatūroje

10.2.2017   
               
               
                  LT
               
               
                  Europos Sąjungos oficialusis leidinys
               
               
                  L 35/3
               
            KOMISIJOS ĮGYVENDINIMO REGLAMENTAS (ES) 2017/226
      2017 m. vasario 7 d.
      dėl tam tikrų prekių klasifikavimo Kombinuotojoje nomenklatūroje
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 57 straipsnio 4 dalį ir 58 straipsnio 2 dalį,
      kadangi:
      
                  (1)
               
               
                  siekiant užtikrinti, kad Tarybos reglamento (EEB) Nr. 2658/87 (2) priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
               
            
                  (2)
               
               
                  Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;
               
            
                  (3)
               
               
                  laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
               
            
                  (4)
               
               
                  reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos adresatas galėtų remtis dar tam tikrą laikotarpį, kaip nustatyta Reglamento (ES) Nr. 952/2013 34 straipsnio 9 dalyje. Tas laikotarpis turėtų būti trys mėnesiai;
               
            
                  (5)
               
               
                  šiame reglamente nustatytos priemonės atitinka Muitinės kodekso komiteto nuomonę,
               
            PRIĖMĖ ŠĮ REGLAMENTĄ:
      1 straipsnis
      Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
      2 straipsnis
      Šio reglamento nuostatų neatitinkančia privalomąja tarifine informacija, vadovaujantis Reglamento (ES) Nr. 952/2013 34 straipsnio 9 dalimi, galima remtis dar tris mėnesius nuo šio reglamento įsigaliojimo dienos.
      3 straipsnis
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
      
         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2017 m. vasario 7 d.
         
            
               Komisijos vardu
            
            
               Pirmininko pavedimu
            
            Stephen QUEST
            
               Generalinis direktorius
            
            
               Mokesčių ir muitų sąjungos generalinis direktoratas
            
         
      
      
         (1)  OL L 269, 2013 10 10, p. 1.
      
         (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).
      
         PRIEDAS
         
                     Prekių aprašymas
                  
                  
                     Klasifikavimas
                     (KN kodas)
                  
                  
                     Motyvai
                  
               
                     (1)
                  
                  
                     (2)
                  
                  
                     (3)
                  
               
                     Į vieną mažmeninei prekybai skirtą pakuotę kartu supakuoti žaislai:
                     
                                 —
                              
                              
                                 baterijomis varomas lokomotyvas ir vagonas iš plastikų,
                              
                           
                                 —
                              
                              
                                 mediniai bėgiai,
                              
                           
                                 —
                              
                              
                                 kelio ženklai, automobiliai, žmonių figūrėlės, gyvūnai, medžiai ir kt.
                              
                           Žr. paveikslą (*1).
                  
                  
                     9503 00 70 
                  
                  
                     Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis ir KN kodus 9503 00  ir 9503 00 70  atitinkančiais prekių aprašymais.
                     Rinkinys nelaikytinas elektriniu traukiniu, įskaitant jo kelius, signalizacijos įrangą ir kitus reikmenis, ir jam nepriskirtinas KN kodas 9503 00 30 , nes jį sudaro ir kiti mediniai ar plastikiniai žaislai, pavyzdžiui, kelio ženklai, automobiliai, žmonių figūrėlės, gyvūnai, medžiai ir kt., kurie savaime yra žaislai. Tie žaislai nėra tiesiogiai susiję su elektriniu traukiniu ir bėgiais kaip traukinių stotis, geležinkelio pervaža ar geležinkelio tiltas, todėl jie nelaikytini elektrinio traukinio reikmenimis (taip pat žr. Suderintos sistemos (SS) paaiškinimų 9503  pozicijos paaiškinimų D dalies iv punktą).
                     Žaislų rinkinį sudaro vaikų arba suaugusiųjų pramogoms skirti skirtingų rūšių dirbiniai, kartu supakuoti į vieną mažmeninei prekybai skirtą pakuotę (taip pat žr. SS paaiškinimų 95 skirsnio paaiškinimų bendrąsias nuostatas ir KN paaiškinimų KN kodo 9503 00 70  paaiškinimus).
                     Taigi gaminiui kaip kitiems žaislams, sukomplektuotiems į rinkinius, priskirtinas KN kodas 9503 00 70 .
                  
               
            (*1)  Paveikslas pateikiamas tik dėl informacijos.